stanford-oval/wikipedia huggingface dataset:
Marc Blucas
Aiheesta muualla

Kuvia tai muita tiedostoja aiheesta Marc Blucas Wikimedia Commonsissa
Marc Blucas Internet Movie Databasessa. (englanniksi)
Marc Blucas Fan (Arkistoitu – Internet Archive)
Miller-tango

Miller-tango on Rauno Lehtisen säveltämä ja Sauvo Puhtilan nimimerkillä Timjami sanoittama tangokappale, joka alkaa sanoin ”Kuin hiipien soi sävel onnellinen tuon Miller-tangomme eilisiltaisen...”.
”Miller-tango” oli aluksi instrumentaalisävellys, jonka levytti ensimmäisenä Ronnie Kranckin orkesteri vuonna 1964. Se sai nimensä Glenn Millerin tyylisestä sovituksestaan, mutta Sauvo Puhtila mainitsee kappaleen nimen myös sen sanoituksen alussa. Lauletun version levytti ensimmäisenä Tamara Lund vuonna 1965, ja singlen kääntöpuolella oli Lehtisen ”Ota tai jätä”. ”Miller-tangon” ovat levyttäneet myös muun muassa Sauli Lehtonen (1994) ja Eino Grön (1995). Instrumentaaliversioita ovat Ronnie Kranckin lisäksi tehneet Esa Katajavuori (1973), Esko Könönen (1976) ja säveltäjä Lehtinen itse (1976).
Matthieu Descôteaux

| Matthieu Descôteaux |
| --- | --- |

Henkilötiedot
Syntynyt: 23. syyskuuta 1977 (ikä 47) Pierreville, Québec
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Seura
Seura:  Thetford Mines Isothermic
Sarja:  LNAH
Pelaajaura
Pääsarjaura:  2000–2004
Aik. seurat:  Shawinigan Cataractes (QMJHL)   Hull Olympiques (QMJHL)   Hamilton Bulldogs (AHL)   Quebec Citadelles (AHL)   Montreal Canadiens (NHL)   Utah Grizzlies (AHL)   Tappara (SML)   Asiago HC (Italia)   Freibourg EHC (2.BNDL)   Quebec RadioX (LNAH)
NHL-varaus:  19. varaus, 1996 Edmonton Oilers
Matthieu Descoteaux (s. 23. syyskuuta 1977 Pierreville, Québec) on kanadalainen uransa lopettanut jääkiekkopuolustaja. Edmonton Oilers varasi Desocteauxin vuoden 1996 NHL:n varaustilaisuudessa vuorolla 19. Descoteaux pelasi kuusi ottelua NHL:ää Montreal Canadiensissa. Hän pelasi uransa aikana myös AHL:ssä, Suomessa ja Italiassa. Suomessa hän edusti Tapparaa ja Vaasan Sportia.
Siirrot

9. maaliskuuta 2000 - Descoteaux vaihdettiin Edmontonista Montrealiin Christian Laflammen kanssa Igor Ulanovista.
Aiheesta muualla

Matthieu Descôteaux The Internet Hockey Databasessa (englanniksi)
Millennium Tower (Wien)

Millennium Tower
Millennium Tower on 202 metriä korkea pilvenpiirtäjä Wienissä Itävallassa. Rakennuksessa on 51 kerrosta ja se on valmistunut uutenavuonna 2002, josta se on saanut nimensäkin.[lähde? ] Millennium Tower on Wienin ja Itävallan toiseksi korkein rakennus DC Tower 1:n jälkeen. Rakennus toimii sekä toimisto- että asuinrakennuksena.
Martin Keino

Martin Keino (s. 20. kesäkuuta 1972) on kenialainen keskimatkojen juoksija, joka viime vuosina on pääasiassa toiminut kansainvälisissa huippukilpailuissa ns. jäniksenä eli vetojuhtana.
Martin Keinon isä on Kipchoge Keino, kaksinkertainen olympiavoittaja. Vuonna 1995 Keino voitti 5 000 metrillä Yhdysvaltain yliopistomestaruuden. 2000-luvun alusta saakka hän on ollut luottojänis Kultaisessa liigassa ja muissa GP-kilpailuissa, joissa tavoitellaan huippuaikoja. Keino muun muassa toimi jäniksenä, kun Kenenisa Bekele rikkoi 10 000 metrin maailmanennätyksen Brysselissä 26. elokuuta vuonna 2005.
Henkilökohtaiset ennätykset

800 m: 1.47,9 Lontoo 14. kesäkuuta 1998
1 500 m: 3.33,00 Rieti 1. syyskuuta 1996
maili: 3.52,33 Oslo 5. heinäkuuta 1996
2 000 m: 4.53,84 Nizza 10. heinäkuuta 1996
3 000 m: 7.35,97 Monaco 16. elokuuta 1997
2 mailia (halli): 8.29,13 Birmingham 21. helmikuuta 2003
5 000 m: 13.21,40 Tukholma 16. heinäkuuta 2002
3 000 m ej.: 8.39,14, New Orleans 4. kesäkuuta 1993
Medeja Džugeli

| Mitalit> Maa:   Neuvostoliitto.Naisten telinevoimistelu. Olympialaiset  | Mitalit> Maa:   Neuvostoliitto.Naisten telinevoimistelu. Olympialaiset  | Mitalit> Maa:   Neuvostoliitto.Naisten telinevoimistelu. Olympialaiset  | Maa:   Neuvostoliitto> Naisten telinevoimistelu. |
| --- | --- | --- | --- |
|  Kultaa | Helsinki 1952 | joukkuekilpailu |  |
|  Hopeaa | Helsinki 1952 | yhteisvoimistelu |  |
Medea Džuḡeli (georg. მედეა ჯუღელი, ven. Медея Николаевна Джугели, Medeja Nikolajevna Džugeli, 1. elokuuta 1925 Kutaisi, Transkaukasian SFNT – 8. tammikuuta 2016 Tbilisi, Georgia) oli Neuvostoliittoa edustanut telinevoimistelija ja olympiavoittaja.
Džuḡeli voitti Helsingin kesäolympialaisissa 1952 kultaa joukkuekilpailusta ja hopeaa yhteisvoimistelusta. Joukkuekilpailussa hänen tuloksiaan ei laskettu mukaan joukkueen yhteistulokseen. Yksittäisillä telineillä Džuḡeli sijoittui parhaimmillaan hypyssä neljänneksi.
Džuḡeli oli ensimmäinen georgialainen olympiavoittaja. Hänen kuolemastaan 90-vuotiaana uutisoitiin 8. tammikuuta 2016.
Mats Hessel

| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Sarajevo 1984 |  |  |
Mats Hessel (s. 13. maaliskuuta 1961 Sundbyberg) on ruotsalainen jääkiekkoilija, pelipaikaltaan keskushyökkääjä. Hän edusti Ruotsin maajoukkuetta Sarajevon olympialaisissa 1984, missä hän saavutti pronssia ja teki yhden maalin Puolaa vastaan.
Hessel edusti kotimaassaan AIK:ta kausina 1978–1989 ja Rögle BK:ta kaudella 1989–1990. Hän voitti Ruotsin-mestaruuden vuosina 1982 ja 1984.
Margareta Keskitalo

Margareta Keskitalo (30. huhtikuuta 1921 Pyhäjoki – 18. helmikuuta 1999 Tampere) oli suomalainen nuortenkirjailija.
Margareta Keskitalon puoliso Aarne Keskitalo oli Turun Päivälehden päätoimittajana Rafael Paasion jälkeen. Keskitalo itse toimi oululaisen Kolmiokirjan kustannustoimittajana 1970-luvun alkuun saakka.
Teoksia

Satamakylän serkukset. Nuorten toivekirjasto 135.   WSOY 1960
Sirkustuulta Tuulimyllykadulla.   Karisto 1963
Tyttö Kuunarilaiturilla. Nuorten toivekirjasto 182.     WSOY 1968, 3. painos 1976
Tabut.   WSOY 1970, 4. painos 1975
Liukuhihnaballadi.   WSOY 1971, 2. painos 1973, 3. painos 1981
Tyly rakkaus.   WSOY 1973
Arpa on heitetty : Aarne Keskitalon pakinoita 1971-77, pakinat valinnut Margareta Keskitalo ; piirrokset Jorma Hyvärinen.   Aken säätiö, Turku 1979
Tyly rakkaus, tv-näytelmä. 1982
On aika peilin särkyä, runokokoelma, kirjoittajat Leila Tanskanen ja Margareta Keskitalo.   Tampere 1989
Pääskysten talo, romaani.  Tekijä, Tampere 1993
Puhu minulle, linja on vielä avoin, runokokoelma, kirjoittajat Leila Keskitalo-Tanskanen ja Margareta Keskitalo.   Tampere 1994
Palkinnot

Valtion nuorisokirjailijapalkinto 1969, 1972
Topelius-palkinto 1969, 1972 (kirjoista Tyttö Kuunarilaiturilla ja Liukuhihnaballadi)
Anni Swan -mitali 1973
Turun ja Porin läänin taidetoimikunnan taidepalkinto 1975
Mattias Käit

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 29. kesäkuuta 1998
Syntymäpaikka: Tallinna,  Viro
Pelipaikka: keskikenttäpelaaja
Pituus: 187 cm
Seura
Seura: Rapid Bukarest
Pelinumero: 14
Junioriseurat
: FCI Levadia
2014–2019: Fulham FC
Seurat
| Vuodet | Seura | O | (M) |
| 2015–2019 | Fulham FC | 0 | (0) |
| 2018 | → Ross County FC (laina) | 6 | (0) |
| 2019–2021 | NK Domžale | 42 | (1) |
| 2021 | FK Bodø/Glimt | 0 | (0) |
| 2022– | Rapid Bukarest | 47 | (4) |
| Yhteensä | Yhteensä | 95 | (5) |
Maajoukkue
| 2012 | Viro U-16 | 2 | (0) |
| 2013–2014 | Viro U-17 | 16 | (14) |
| 2015 | Viro U-19 | 2 | (0) |
| 2015–2016 | Viro U-21 | 6 | (1) |
| 2016 | Viro U-23 | 1 | (2) |
| 2016– | Viro | 47 | (8) |
 Seurajoukkueuran tilastot kattavat vain kansalliset sarjat, päivitetty 17. toukokuuta 2023.  Maajoukkueuran tilastot päivitetty 17. toukokuuta 2023.
Mattias Käit (s. 29. kesäkuuta 1998 Tallinnassa) on virolainen jalkapalloilija, pelipaikaltaan keskikenttäpelaaja. Hän on edustanut Rapid Bukarestia tammikuusta 2022 lähtien.
Hän on FCI Levadian kasvatti. Heinäkuussa 2014 hän siirtyi Fulhamiin ja yhden vuoden myöhemmin hän teki ammattisopimuksen tämän seuran kanssa.. Tammikuussa 2018 hän siirtyi lainalle Ross County FC:n. Kesäkuussa 2019 hän teki kahden vuoden sopimuksen NK Domžalen kanssa. Syyskuussa 2021 hän teki kauden 2021 loppuun asti sopimuksen FK Bodø/Glimtin kanssa. Tammikuussa 2022 hän teki kahden ja puolen vuoden sopimuksen Rapid Bukarestin kanssa.
Hän pelasi Viron alle 16-, alle 17-, alle 19-, alle 21- ja alle 23-vuotiaiden maajoukkueissa. Hän teki debyyttinsä Viron maajoukkueessa 6. tammikuuta 2016 Ruotsia vastaan.
Hänellä on veli Kristofer, joka on myös jalkapalloilija.
Aiheesta muualla

Profiili Rapid Bukarestin sivustolla (romaniaksi)
Miller Bolaños

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Miller Alejandro Bolaños Reasco
Syntymäaika: 1. kesäkuuta 1990 (ikä 34)
Syntymäpaikka: Eloy Alfaro, Ecuador
Pelipaikka: hyökkäävä keskikenttäpelaaja
Pituus: 170 cm
Paino: 64 kg
Junioriseurat
: CD Caribe Junior
Seurat
| Vuodet | Seura | O | (M) |
| 2006–2009 | Barcelona SC | 32 | (4) |
| 2009–2012 | LDU Quito | 78 | (16) |
| 2012–2013 | Chivas USA | 29 | (3) |
| 2013– | Emelec | 54 | (27) |
| Yhteensä | Yhteensä | 193 | (50) |
Maajoukkue
| 2015– | Ecuador | 20 | (8) |
 Seurajoukkueuran tilastot kattavat vain kansalliset sarjat, päivitetty 16. kesäkuuta 2015.  Maajoukkueuran tilastot päivitetty 28. heinäkuuta 2018.
Miller Alejandro Bolaños Reasco (s. 1. kesäkuuta 1990 Eloy Alfaro, Ecuador) on ecuadorilainen jalkapalloilija. Pelipaikaltaan hän on hyökkäävä keskikenttäpelaaja. Bolaños edustaa meksikolaista Club Tijuanaa.
McCann Helsinki

McCann Helsinki, aiemmin Liikemainonta-McCann, on suomalainen mainostoimisto. Sen historia juonsi juurensa Paul T. Thorwallin vuonna 1924 perustamaan Liiketaloudelliseen Neuvontatoimistoon, josta pian tuli Liike-Apu ja sitten Liikemainonta. Vuonna 1967 Liikemainonnasta tuli Suomen ensimmäinen ulkomaiseen omistukseen myyty mainostoimisto, kun silloinen pääomistaja Ole Stoltzenberg myi yrityksensä yhdysvaltalaiselle Interpublicille osaksi McCann-toimistoketjua.
1980-luvun keskivaiheilla Liikemainonta-McCann oli muutamia vuosia Suomen suurin mainostoimisto. Se oli loppuaikoinaan myös vanhin suomalainen toiminnassa ollut mainostoimisto, sillä sitä aiemmin perustetut Suomen Ilmoituskeskus (Ilmo) ja Reklamainos oli lopetettu jo aiemmin.
Vuonna 2016 McCann Helsinki siirtyi serbialaisomistukseen yhdessä McCann-ketjun muiden pohjoismaisten toimistojen kanssa. Yritys hakeutui konkurssiin vuonna 2020.
Toimitusjohtajia

Paul Thorwall –1958
Ole Stoltzenberg –1971
Rolf ”Bimi” Wegmüller 1971–
Jane Moilanen 1995–1998
Heikki Kauppila 2000–
Mikko Leisti  2003–
Petteri Lillberg 2008–2017
Sari Heinilä 2017–2020
Jelena Jazic 2020
Dinko Kortzanov 2021–
Marsalkka Mannerheimin salonkivaunut

Mikkelin rautatieaseman salonkivaunu.
Marsalkka Mannerheimin salonkivaunut (A 90 ja R 2016) ovat kaksi marsalkka Carl Gustaf Emil Mannerheimin käytössä vuosina 1939–1946 olleeseen esikuntajunaan kuulunutta rautatievaunua. Vaunuista A 90 oli marsalkka Mannerheimin salonkivaunu. Vaunu R 2016 on yksi niistä kolmesta Kansainvälisen Makuuvaunuyhtiön (CIWL) ravintolavaunusta (R 2014, R2016 ja R 2019), jotka oli liitetty ylipäällikön junaan marsalkka Mannerheimin 75-vuotissyntymäpäiviksi. Vaunuissa R 2016 ja R 2019 tarjoiltiin lounas juhlavieraille. Vaunussa R 2016 aterioivat mm. Mannerheim ja Hitler.
Vaunut A 90 ja R 2016 ovat nykyään museoituna. Vaunu A 90 on nähtävissä Mikkelin rautatieasemalla ja R 2016 Sastamalassa valtatie 12:n varrella olevalla huoltoasemalla.
Mikkelin salonkivaunu

Mikkelin rautatieasemalla oleva salonkivaunu on vuonna 1930 käyttöön otettu A90-mallin virkavaunu. Se käsittää salongin sekä viisi makuuhyttiä, joissa on yhteensä kahdeksan vuodepaikkaa. Lisäksi vaunussa on keittiö ja WC. Vaunu toimi Mannerheimin henkilökohtaisena makuuvaununa. Marsalkan lisäksi siihen majoitettiin tarvittaessa kenraalit Heinrichs, Nenonen ja Airo sekä Mannerheimin adjutantti. Viimeisen kerran Mannerheim käytti vaunua tammikuussa 1946 toimiessaan presidenttinä.[lähde? ]
Vuodesta 1946 lähtien vaunu oli tilausajoliikenteessä sekä VR:n pääjohtajan käytössä, kunnes vaurioitui tulipalossa vuonna 1989. Vaunu kunnostettiin VR:n Pasilan konepajalla ja siirrettiin Mikkelin rautatieasemalle 1992.[lähde? ]
Vaunu on avoinna yleisölle vain kerran vuodessa, Mannerheimin syntymäpäivänä 4. kesäkuuta.
Sastamalan vaunu

Toinen Mannerheimin esikuntajunaan kuuluneista vaunuista on Kansainvälisen makuuvaunuyhtiön ravintolavaunu R 2016. Se on vuodesta 1969 lähtien ollut näytteillä Marskin salonkivaunu -nimisenä Sastamalassa. Sitä säilytetään valtatie 12:n ja yhdystie 2495:n risteyksessä olevan Shell-huoltoaseman pihamaalla. Vaunussa toimi aikaisemmin kahvila, mutta nykyään se on pelkästään museokäytössä. Vaunu on kesäaikana avoinna yleisölle.
Sastamalassa sijaitsevassa vaunussa järjestettiin marsalkka Mannerheimin ja Suomessa vierailleen Saksan valtakunnankanslerin Adolf Hitlerin tapaaminen 4. kesäkuuta 1942. Mannerheimin syntymäpäivälounaalla olivat lisäksi muun muassa presidentti Risto Ryti, pääministeri Jukka Rangell ja saksalainen sotamarsalkka Wilhelm Keitel. Vaunu oli juhlavastaanoton aikana pysäköitynä Kaukopään tehtaiden ratapihalla Imatran Immolassa.[lähde? ]
Hitler-nauhoitus

Osa Hitlerin ja Mannerheimin keskustelusta nauhoitettiin salaa. Kyseessä on tiettävästi ainoa nauhoitus, jossa Hitler esiintyy normaalissa keskustelussa. Näyttelijä Bruno Ganz käytti sitä hyväkseen vuonna 2004 opetellessaan Hitlerin luonnollista puhetyyliä elokuvaa Perikato varten. Nauhoitus tehtiin nykyisin Mikkelissä olevassa salonkivaunussa, jonne Mannerheim, Hitler, Ryti ja Keitel vetäytyivät lounaan jälkeen keskustelemaan.
Aiheesta muualla

Virtuaalinen kiertokäynti Mikkelin salonkivaunuun
Sastamalan vaunu.
Sastamalan vaunun sisätiloja.
Luettelo animaatiosarjan Lego Ninjago jaksoista

Tämä on luettelo animaatiosarja Lego Ninjagon jaksoista.
Pilottijaksot

| # | Nimi | Ensiesitys | Suomen ensiesitys |
| --- | --- | --- | --- |
| 1 | "Ninjan taito" (engl. Way of the Ninja) | 14. tammikuuta 2011 | 14. tammikuuta 2011 |
Manalan entinen kuningas, Samukai, hyökkää luurankosotureineen Ignacian kylään ja vie Neljä Asetta -kaupan omistajan, Kain, sisaren, Nyan, sekä kartan, jonka Sensei Wu kertoo johdattavan kultaisten aseiden kätköpaikkoihin. Samukai paljastuu alistuneensa Lordi Garmadonin, Manalaan karkotetun Wun pahan veljen alaisuuteen. Wu johdattaa Kain luostariin ja alkaa kouluttaa tätä ninjaksi.
| 2 | "Kultainen ase" (engl. The Golden Weapon) | 14. tammikuuta 2011 | 21. tammikuuta 2011 |
Kai tapaa muut Sensei Wun oppilaat: Jayn, Colen ja Zanen. Heistä on tarkoitus tulla Spinjitzu-mestareita. He löytävät ensimmäisen kultaisen aseen, Järistysviikatteen, Epätoivon luolasta. Mutta vastoin Wun neuvoja he käyttävät Viikatetta selvitäkseen taistelusta sitä vartioivaa lohikäärmettä vastaan.
| 3 | "Varjokuningas" (engl. King of Shadows) | 14. tammikuuta 2011 | 28. tammikuuta 2011 |
Sensei Wu ja Ninjat onnistuvat löytämään Jääaavikolta Jääshurikenit sekä Leijuvilta raunioilta Salamanunchakun. Yöllä Lordi Garmadonin varjo johdattaa Kain Tulitemppeliin, Tulimiekan kätköpaikkaan. Kai onnistuu pelastamaan siskonsa. Mutta estääkseen Garmadonia tuomasta kultaisia aseita yhteen, Wu lähtee Manalaan Tulimiekka mukanaan. Samaan aikaan Samukai joukkoineen onnistuu viemään muilta Ninjoilta loput aseet.
| 4 | "Kohtalon aseet" (engl. Weapons of Destiny) | 14. tammikuuta 2011 | 4. helmikuuta 2011 |
Kai onnistuu kesyttämään Tulimiekkaa vartioineen lohikäärmeen ja suostuttelemalla muita Aseita vartioineet lohikäärmet apuun, he lähtevät Manalaan pelastamaan Sensei Wun. He voittavat luurangot Luomisen tornadolla, Spinjitzun voimakkaimmalla liikkeellä. Samaan aikaan Wu käy taistelua Samukaita vastaan, jolla on kolme kultaisista aseista. Samukai voittaa ja ottaa Tulimiekan aikoen sen jälkeen pettää Lordi Garmadonin. Mutta Samukai ei kestä kaikkia neljää asetta ja tuhoutuu aiheuttaen samalla aika-avaruushalkeaman, jonka kautta Garmadon pääsee pakenemaan Manalasta. Ninjat palaavat omaan maailmaansa ja lupaavat valmistautua Garmadonin paluuseen.
Minielokuvat

Julkaistiin ainoastaan Ninjagon nettisivuilla, eikä niitä jälkiäänitetty suomeksi. Niiden tapahtumat sijoittuvat pilottijaksojen sekä 1. kauden väliin.
| # | Nimi | Ensiesitys |  |
| --- | --- | --- | --- |
| 1 | "Sepän salaisuudet" (engl. Secrets of the Blacksmith) | 1. syyskuuta 2011 |  |
Nya valmistautuu muuttamaan luostariin ja lähtee hakemaan tavaroitaan Neljä Asetta -kaupasta, jossa hän kohtaa Wyplashin ja muutaman muun luurangon.
| 2 | "Lohikäärmeninjan lento" (engl. Flight of the Dragon Ninja) | 8. syyskuuta 2011 |  |
Ninjat kilpailevat Sensei Wun poissa ollessa siitä kuka lentää lohikäärmeellään muita nopeammin. He päättävät myöhemmin, että kilpailu uusittaisiin kuukausittain.
| 3 | "Uudet Spinjitzu-Mestarit" (engl. The New Masters of Spinjitzu) | 15. syyskuuta 2011 |  |
Luurangot Kruncha ja Nuckal päättävät varastaa kultaiset aseet, mutta eivät kykene hallitsemaan niitä.
| 4 | "Manalan vallanvaihto" (engl. An Underwordly Takeover) | 21. syyskuuta 2011 |  |
Cole miettii kuinka Lordi Garmadon sai luurangot hallintaansa. Wu kertoo kuinka Garmadon Manalaan jouduttuaan joutui taisteluun Samukaita vastaan. Mutta Garmadon voitti helposti ja nousi luurankojen johtajaksi.
| 5 | "Paluu Tulen temppeliin" (engl. Return to the Fire Temple) | 28. syyskuuta 2011 |  |
Kai ja Nya luulivat tulilohikäärmeensä, Flamen, ikävöivän kotiin, koska se vei heidät Tulitemppeliin. Mutta sitten he huomasivat temppelissä salaisen sisäänkäynnin Manalaan. Wyplash yrittää päästä sen läpi, mutta Flame tuhoaa sisäänkäynnin.
| 6 | "Veljesten välinen taistelu" (engl. Battle Between Brothers) | 5. lokakuuta 2011 |  |
Zane huomaa Sensei Wun pukeutuneen nuoruudessa käyttämäänsä kimonoon. Wu kertoo kuinka Garmadon yritti eräänä yönä varastaa kultaiset aseet ja Wu yritti estää sen. Alkoi kaksintaistelu. Garmadon oli voittamaisillaan, kunnes Wun kimonon suojausloitsu iski Garmadoniin salaman, joka antoi tälle nykyisen ulkomuotonsa ja karkotti tämän Manalaan.
Chen-minielokuvat

| # | Nimi | Ensiesitys |  |
| --- | --- | --- | --- |
| 1 | "Chenin uusi tuoli" (engl. Chen's New Chair) | 14. kesäkuuta 2015 |  |
Chenillä on uusi tuoli… mikä voisi mennä pieleen? Ehkä hänen olisi pitänyt kuunnella Clousea ja lukea rakennusohjeet!
| 2 | "Tuoli Chen" (engl. Chair Play Chen) | 25. kesäkuuta 2015 |  |
Katso Chenin ja Clousen pelaavan pöytätennistä. Se vaatii suurta keskittymistä ja koordinaatiota… ja ilmeisesti hullu robottituoli… Kuka tässä on se arka häviäjä?
| 3 | "Tuoli ylös Chen" (engl. Chair Up Chen) | 25. kesäkuuta 2015 |  |
Chen istuu valtaistuimellaan ja Clouse vieressään. Chen valittaa tylsyydestään ja painaa kahta painiketta paljastaakseen matkapuhelimen ja kuplat. Hän työntää toista pyörittääkseen tuolia, mutta se karkaa hallinnasta. Hän pysäyttää sen, mutta lyö nyrkkeilyhansikkaalla häntä ja hänet paiskattiin lattialle. Hän painaa vahingossa toista painiketta ja valtaistuimelle ityy lepakon siivet. Sitten hän lensi ulos ikkunasta ja käskee Clousta auttamaan hänet alas.
| 4 | "Varo mitä toivot" (engl. Chairful What You Wish For) | 1. elokuuta 2015 |  |
Chen, joka janoaa kuumuutta, yrittää löytää valtaistuimelleen painikkeen, joka tuo hänelle vettä. Tämän seurauksena hän vahingossa poltti itsensä ja yrittää jäähtyä ja jäätyy vahingossa jääpalaan, kun Clouse kieltäytyy avustamasta isäntänsä.
| 5 | "Huono tuoli päivä" (engl. Bad Chair Day) | 1. elokuuta 2015 |  |
Luulemme, että mestari Chenin täytyy alkaa kuunnella Clousea, eikö niin? Älä sano, ettei Clouse varoittanut sinua Chen… tuolissa on voimakkaita temppuja!
Televisiospesiaali: Pyhäinpäivä

|  | Nimi | Ensiesitys | Suomen ensiesitys |
| --- | --- | --- | --- |
| 1 | "Pyhäinpäivä" (engl. Day of the Departed) | 26. lokakuuta 2016 | 26. lokakuuta 2016 |
Pyhäinpäivänä Ninjat käyvät museossa katsomassa näyttelyä, jossa on mallinukkeja vihollisista, jotka he olivat kukistaneet viime vuosien aikana. Tämän jälkeen he lähtevät kunnioittamaan edesmenneiden läheistensä muistoa. Cole havaitsee, että hänen kummituskehonsa alkaa haipua pois, joten hän lähtee Yangin temppeliin selvittääkseen välinsä tämän kanssa. Mutta hän avaa vahingossa portin maailmaan, josta aiemmin kukistuneiden vihollisten sielut asettuvat mallinukkeihin, herättäen heidät henkiin. Yang käskee heitä ja mukaan liittynyttä Pythoria tuhoamaan Ninjat, jotta nämä voivat jäädä Ninjagoon. Chen lähtee Kain ja Nyan perään, Pythor Lloydin perään, Cryptor Zanen perään, Morro Wun perään, Kozu Darethin perään ja Samukai Jayn perään. Cole saa selville, että Yang aikoo avata porttia, jonka läpi kulkemalla hän voi muuttua kummituksesta takaisin ihmiseksi. Cole taistelee Yangin oppilaita vastaan ja Ninjat kukistavat vanhat vihollisensa uudestaan, lukuun ottamatta Pythoria joka pakenee, sekä Morroa, joka varoitti Wuta Yangin suunnitelmasta. Ninjat saapuvat Colen avuksi ja hän suostuttelee Yangin oppilaita kulkemaan portin läpi muuttuakseen ihmisiksi. Yang tunnustaa halunneensa vain olla kuolematon, jotta hänet muistettaisiin, mutta Cole vakuuttaa, että tämä muistettaisiin aina Airjitzun luojana. Kaksikko pyrkii portaalin läpi, mutta Yang jää lopulta jälkeen, koska yhden heistä on jäätävä temppeliin. Cole kulkee portin läpi ja muuttuu jälleen ihmiseksi. Ja Yangin temppelistä tulee nykyinen ninjatemppeli.